פנינים מרבינו הגאון רבי לייב מינצברג שליט"א. מגילת אסתר. אדר ע"ח.

א. – טעם כתיבת אסתר לקיים את ימי הפורים.

פ"ט כ' "ויכתוב מרדכי את הדברים האלה וישלח ספרים אל כל היהודים... לקיים אליהם להיות עושים את יום ארבעה עשר לחודש אדר..." ולקמן פסוק כג "וקיבל היהודים את אשר החלו לעשות''.ה שמרדכי כתב ליהודים לקיים את ימי הפורים והם קבלו עליהם. יל"ע א"כ למה נצרך אח"כ שוב מלבד ציווי וכתבו של מרדכי לציווי אסתר, (לק' פסוק כט) "ותכתוב אסתר המלכה בת אביחיל ומרדכי היהודי את כל תוקף לקיים את אגרת הפורים הזאת השנית'' וביותר, נאמר (פסוק לב) ''ומאמר אסתר קיים דברי הפורים האלה". ולכאורה הלא מרדכי היה מהסנהדרין, ולדבריו יש תוקף, ולמה מודגש ששמעו לאסתר. ונראה, דהנה התוס' בגיטין לו ב' הביאו בשם הירושלמי שתקנה שתקנו ולא נתפשט ברוב ישראל בטילה התקנה, ורק אם נתפשט קיומה ברוב ישראל נשארת התקנה, ומובן, שכאן לא היתה הקבלה בשלימות, וכמו שמצינו שנכתב בל' יחיד 'וקבל' ונחסר ולא כתוב 'קבלו', וזה ביטוי לחסרון בשלימות הקבלה, ולכן הוצרכה אסתר לכתוב, ומתוקף היותה מלכה נתקיים יותר ונתפשטה תקנת מרדכי, ואף שלה עצמה אין תוקף, מ"מ היא גרמה להתפשטות תקנת מרדכי.

ב. אותיות משונות במגילה.

הנה, בתוה"ק אין סימנים וניקוד, והכל מרומז באותיות שנשתנו. (ולפעמים יש הנ' הפוכה שענינה לסגור כמו סוגריים) ואות גדולה היא להדגיש, או את המילה או את הענין. (ולמשל, ב' של בראשית מודגשת, כי זה תחילת התורה, וזה דבר מרגש, וזה כעין הדגשה על כל הענין, או ו' דגחון שהוא חצי אותיות התורה, ויש כאן ענין שרוצים להדגיש באות. ''נוצר חסד לאלפים'' הוא על הענין המחודש שהקב"ה נוצר חסד לאלף דור לעושי חסד).

"ותכתוב אסתר" ת' גדולה. בא להדגיש על הענין המחודש הזה כמשנ"ת שעל ידי אסתר נתקיימה תקנת מרדכי ולכן מציינים ענין זה.

וכן: "חור כרפס ותכלת" ההדגשה היא על כל הפסוק, ומורה התפעלות מהמשתה המפואר, וההדגשה שבתחילת הפסוק הולכת על כל מה שנאמר בהמשך, וכאילו מדגישים הכל.

ו של ויזתא להדגיש שכולם נתלו עד האחרון שבהם.

ואותיות קטנות הן להבליע את הדבר, וכמו ''ויבוא אברהם לספוד לשרה ולבכותה'' שהכ' קטנה כי לא בכה הרבה כי היתה זקינה, וכמוש"כ שם בבעה"ט. וכן ''קצתי בחיי מפני בנות חת''שלא היתה זאת הסיבה העיקרית שרצתה שיעקב ילך, ,אלא מחמת הפחד מעשיו שרצה להרוג את יעקב, אבל את זה לא רצתה לספר ליצחק, ורק ליצחק אמרה כן. ולכן נכתב קטן להבליע.

ובי' בני המן שהאותיות קטנות, נראה ש'פרשנדתא' היה מכונה 'פרשנתא', וא"כ היה צריך להכתב 'פרשנדתא המכונה פרשנתא' ובקיצור נכתב פרשנדתא, והקטנת האות להבליע הענין.

ג. הנה בקבלה שקבלו עליהם מצוות הפורים (בפרק ט' כא כב "לקיים עליהם להיות עושים... לעשות אותם ימי משתה ושמחה ומשלוח מנות איש לרעהו ומתנות לאביונים") ולא מוזכר כלל שקבלו קריאת המגילה, ואולי באותו הדור לא היה עדיין קריאת המגילה, וכי יקראו ''ויהי בימי אחשורוש'' והם עדיין בימיו, ורק 'זכרם לא יסוף **מזרעם'** ויתכן שאף ביציאת מצרים לא היה דין תיכף לאחמ"כ לספר בהגדה, רק כמוש"כ 'כי ישאלך **בנך למחר'** - יש מחר שלאחר זמן. ויל"ע.

**קבלה מאהבה בדורינו**

הנה בדור האחרון היה מעין קבלת התורה והמצוות באהבה, אחר השואה היו עם שרידי חרב שבורים ורצוצים אחד מעיר ושניים ממשפחה, ועם כל זאת עם ישראל העמיד לקב"ה שוב יהדות מפוארת, ישיבות, קהילות קודש, מוסדות תורה. וכולם מתקרבים יותר ויותר אל התורה, וזה דבר מופלא, בפורים היתה קבלה מאהבה – מאהבת הנס, וכאן לא היה ענין של אהבת הנס, אדרבה, יד ה' נגעה בהם, היו כבגזירת 'להשמיד ולהרוג ולאבד'! ועם כל זה היתה הקרבות גדולה באהבה! אשרינו ומה טוב חלקינו!.